ตราเครื่องหมายตราเครื่องหมายพระราชบัญญัติรถยนตร์พุทธศักราช 2473 พระบาทสมเด็จพระปรมินทรมหาประชาธิปกพระปกเกล้าเจ้าอยู่หัว มีพระบรมราชโองการดำรัสเหนือเกล้า ฯให้ประกาศจงทราบทั่วกันว่าโดยที่ทรงพระราชดำริเห็นสมควรแก้กฎหมายอันว่าด้วยรถยนตร์จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยบทมาตราต่อไปนี้ข้อความเบื้องต้นมาตรา 1พระราชบัญญัตินี้ให้เรียกว่า พระราชบัญญัติรถยนตร์พุทธศักราช 2473มาตรา 2ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา 3ตั้งแต่วันที่ใช้บัญญัตินี้เป็นต้นไป ให้ยกเลิกบรรดากฎหมายกฎและข้อบังคับอื่น ๆในส่วนที่มีบัญญัติไว้แล้วในพระราชบัญญัตินี้ หรือซึ่งแย้งกับบทแห่งพระราชบัญญัตินี้มาตรา 4ในพระราชบัญญัตินี้(1) `รถยนตร์'หมายความว่า รถซึ่งเดิรด้วยกำลังเครื่องจักเครื่องกลเว้นแต่ที่เดิรบนราง(2) `รถพ่วง'หมายความว่า รถซึ่งรถยนตร์ลากไปข้างหลัง ขนานข้างหรือไสไปข้างหน้า(3) `รถยนตร์สาธารณ'หมายความว่า รถยนตร์รับจ้างบรรทุกคนโดยสารหรือของรถยนตร์สาธารณมีประเภทดั่งนี้(ก) รถยนตร์ประจำทาง คือรถยนตร์บรรทุกคนโดยสารเดิรตามทางอันกำหนดไว้เรียกค่าจ้างรายตัวโดยอัตราวางเป็นระยะทางหรือตลอดทางเที่ยวเดียวหรือหลายเที่ยวเพื่อไปถึงที่แห่งใดแห่งหนึ่งอันเป็นปลายระยะซึ่งแจ้งกันอยู่แล้ว(ข) รถยนตร์รับจ้าง คือรถยนตร์ สาธารณอื่นนอกจากรถยนตร์ประจำทาง(4) `รถยนตร์ส่วนบุคคล'หมายความว่า รถยนตร์อย่างอื่น นอกจากรถยนตร์สาธารณ(5) `เจ้าของรถ'หมายความว่า ผู้ถือกรรมสิทธิ์และให้รวมถึงผู้ครอบครองด้วย(6) `เสนาบดี'หมายความว่า เสนาบดีผู้มีหน้าที่รักษาการให้เป็นไปตามพระราชบัญญัตินี้(7) `นายทะเบียน'หมายความว่า เจ้าพนักงานซึ่งเสนาบดีตั้งให้เป็นนายทะเบียนตามพระราชบัญญัตินี้หมวด 1การจดทะเบียนและเครื่องหมายสำหรับรถยนตร์ มาตรา 5 รถยนตร์ทั้งหลายต้องมีอุปกรณ์ และส่วนควบถูกต้องตามกฎเสนาบดีและได้จดทะเบียน ณสำนักนายทะเบียนเสียเงินภาษีตามมาตรา 23 , 25 กับได้เสียค่าธรรมเนียมตามกฎเสนาบดีแล้ว จึ่งให้ใช้ได้แม้เมื่อได้จดทะเบียนเสียภาษีและค่าธรรมเนียมแล้ว ถ้าปรากฏว่าเครื่องอุปกรณ์หรือส่วนควบบกพร่องไปจากที่กำหนดไว้ในกฎเสนาบดีท่านห้ามมิให้ใช้รถนั้น จนกว่าจะได้แก้ไขให้คืนดีมาตรา 6 ให้นายทะเบียนเรียกเงินภาษีกับค่าธรรมเนียมตามพระราชบัญญัตินี้และกฎเสนาบดีแล้วรับจดทะเบียนรถยนตร์และออกหนังสือสำคัญให้ เว้นแต่ปรากฏว่ารถยนตร์นั้นน่ากลัวเป็นเหตุให้เกิดอันตรายในเวลาใช้มาตรา 7 ท่านห้ามมิให้ใช้ `รถยนตร์ส่วนบุคคล' เป็นรถยนตร์สาธารณเว้นแต่นายทะเบียนเห็นสมควรเปลี่ยนทะเบียนให้เป็นรถยนตร์สาธารณและได้เสียภาษีเพิ่มขึ้นอีกอย่างรถยนตร์สาธารณตามกำหนดเวลาที่ยังเหลืออยู่ในปีนั้นส่วนรถยนตร์สาธารณ ท่านไว้ใช้เป็นรถยนตร์ส่วนบุคคลได้รถยนตร์สาธารณที่จดทะเบียนเป็นรถบรรทุกสิ่งของท่านว่าจะใช้เป็นรถบรรทุกคนโดยสารก็ได้ แต่ต้องปฏิบัติตามบทบัญญัติอันว่าด้วยรถให้เช่าหรือรับจ้างบรรทุกคนโดยสารรถยนตร์สาธารณที่จดทะเบียนเป็นรถรับจ้างบรรทุกคนโดยสาร ท่านห้ามมิให้ใช้เป็นรถบรรทุกสิ่งของนอกจากของไปกับตัวผู้โดยสารหนึ่ง ๆ ไม่เกินน้ำหนักยี่สิบกิโลกรัมมาตรา 8 รถยนตร์ซึ่งมีไว้เพื่อขาย หรือเพื่อซ่อม เมื่อจะขี่ขับเพื่อการนั้น ๆ ต้องมีใบอนุญาตและมีเครื่องหมายพิเศษตามกฎเสนาบดีใบอนุญาตและเครื่องหมายพิเศษที่กล่าวนี้ใช้สับเปลี่ยนกันได้ไม่เฉพาะคันรถมาตรา 9 การขี่ขับรถตามความในมาตรา 8 ผู้ถือใบอนุญาตต้องบันทึกรายการไว้ดั่งต่อไปนี้ทุกครั้ง สำหรับเจ้าหน้าที่ตรวจได้ทุกเมื่อ(1) ยี่ห้อรถ และเลขเครื่องหมายเครื่องยนตร์(2) ไปเพื่ออะไร(3) วัน เวลา ที่รถออกจากที่และกลับถึงที่(4) ชื่อผู้ขับมาตรา 10 รถยนตร์สาธารณและรถยนตร์ส่วนบุคคลที่จดทะเบียนเป็นรถบรรทุกของ ให้ใช้บรรทุกได้ไม่เกินน้ำหนักและจำนวนอันเจ้าหน้าที่ได้กำหนดให้ภายในบังคับแห่งกฎเสนาบดีมาตรา 11 รถยนตร์สาธารณและรถยนตร์ส่วนบุคคลอันได้จดทะเบียนแล้วนั้นให้มีเครื่องหมายทะเบียนและถ้าเป็นรถบรรทุกให้มีเครื่องหมายอัตราบรรทุกอย่างมาก หรือ กำหนดจำนวนคนโดยสารอย่างมากปิดไว้ที่คันรถในที่อันเจ้าหน้าที่ได้กำหนดให้เครื่องหมายทะเบียน อัตราบรรทุก กำหนดจำนวนคนโดยสาร ให้ใช้ตามแบบของเจ้าพนักงานมาตรา 12 ใบคู่มือจดทะเบียนรถยนตร์สิ้นอายุวันที่ 31 มีนาคม ทุกปีเว้นแต่จะได้กำหนดวันอื่นไว้ในใบคู่มือมาตรา 13 การโอนรถยนตร์ ท่านให้ผู้โอนแจ้งแก่นายทะเบียนภายในกำหนดห้าวัน นับแต่วันโอนมาตรา 14 รถยนตร์ที่มีขนาดกว้างยาว หรือน้ำหนักรวมทั้งน้ำหนักบรรทุกเกินอัตราที่เสนาบดีกำหนดไว้ ห้ามไม่ให้เดิรบนถนนและทางหลวงมาตรา 15 ถ้าจะย้ายรถยนตร์ไปไว้ต่างท้องที่ ให้แจ้งความต่อนายทะเบียนท้องที่เดิมและท้องที่ใหม่ภายในสิบห้าวันผู้ใดสั่ง หรือนำรถยนตร์เข้ามาจากต่างประเทศ เพื่อจำหน่ายหรือสร้างขึ้นใหม่เพื่อจำหน่าย ผู้นั้นต้องส่งบัญชีรับและจำหน่ายให้แก่นายทะเบียนก่อนวันที่ 15 ของเดือนใหม่ทุก ๆ เดือนบัญชีนั้นให้มีรายการตามที่กำหนดไว้ในกฎเสนาบดีหมวด 2ใบอนุญาตขับรถยนตร์ มาตรา 16 ภายในบังคับแห่งมาตรา 21 ผู้ขับรถยนตร์ต้องรับใบอนุญาตขับจากนายทะเบียนมาตรา 17 ใบอนุญาตขับรถยนตร์มี 3 ชนิด คือ(1) ใบอนุญาตขับรถยนตร์ส่วนบุคคล นอกจากรถจักรยานยนตร์(2) ใบอนุญาตขับรถยนตร์สาธารณ นอกจากรถจักรยานยนตร์(3) ใบอนุญาตขับรถจักรยานยนตร์ใบอนุญาตชนิดที่ 1 จะใช้เป็นใบอนุญาตชนิดที่ 2 ที่ 3 ไม่ได้ใบอนุญาตชนิดที่ 2 ใช้เป็นใบอนุญาตชนิดที่ 1 ได้แต่จะใช้เป็นใบอนุญาตชนิดที่ 3 ไม่ได้ใบอนุญาตขับรถยนตร์ทุกชนิดสิ้นอายุเพียงวันที่ 31 มีนาคมทุกปีมาตรา 18 บุคคลผู้ใดเมื่อได้แสดงให้เป็นที่พอใจนายทะเบียน ว่าตนผู้มีวุฒิและลักษณะดั่งต่อไปนี้ท่านว่าชอบที่ได้รับใบอนุญาตขับรถยนตร์ส่วนบุคคล(1) มีความรู้ความสามารถในการขับรถยนตร์(2) มีความรู้ข้อบังคับการเดิรรถ(3) ร่างกายไม่ทุพพลภาพ สามารถขับรถยนตร์ได้(4) อายุสิบแปดปีขึ้นไป(5) ไม่มีใบอนุญาตอยู่แล้ว ไม่ว่าใบอนุญาตนั้นจะได้ถูกงดหรือไม่ถ้าจะรับใบอนุญาตขับรถยนตร์สาธารณ ต้องมีวุฒิและลักษณะดั่งต่อไปนี้ด้วย(6) มีอายุยี่สิบปีขึ้นไป(7) พูดภาษาไทยได้พอควร(8) รู้จักถนนและทางหลวงพอควรในจังหวัดนั้น ๆ(9) ปราศจากโรคติดต่อ ซึ่งปรากฏแก่ตานายทะเบียนทำให้เห็นว่าน่าเป็นที่รังเกียจแก่ประชาชน(10) ยังไม่เคยรับพระราชอาชญาถึงจำคุกโดยพิพากษาที่สุดเพราะความผิดตามพระราชบัญญัตินี้หรือความผิดตามกฎหมายลักษณะอาชญามาตราต่อไปนี้คือมาตรา 174 ถึงมาตรา 176 เฉพาะการใช้ให้ผู้อื่นกระทำผิดตามมาตราที่ระบุต่อนี้ไป มาตรา 177 ถึงมาตรา 186: มาตรา 188 ถึงมาตรา 194:มาตรา 201เฉพาะเมื่อเกี่ยวข้องกับความผิดในมาตราต่าง ๆ แห่งภาค 2ส่วนที่ 5 อันได้ระบุไว้ข้างต้น: มาตรา 202 ถึงมาตรา 206: มาตรา 243 ถึงมาตรา 245วรรค 2: มาตรา 246: มาตรา 249 ถึงมาตรา 259: มาตรา 268ถึงมาตรา 270:มาตรา 272 เฉพาะเมื่อเกี่ยวกับมาตรา 270: มาตรา 273ถึงมาตรา 277: มาตรา288 ถึงมาตรา 304: มาตรา 306: มาตรา 312: มาตรา 314: มาตรา317 ถึงมาตรา319: มาตรา 321 ถึงมาตรา 325: มาตรา 334 (2): มาตรา 335อนุมาตรา 13 , 18 ,24: มาตรา 336 อนุมาตรา 15มาตรา 19 ถ้าปรากฏว่าผู้รับใบอนุญาตขับรถยนตร์ผู้ใดขาดวุฒิและลักษณะที่บัญญัติไว้ในมาตรา 18 ก็ดีหรือบกพร่องไปภายหลังเมื่อได้รับอนุญาตแล้วก็ดี ท่านให้นายทะเบียนถอนใบอนุญาตคืนมาฆ่าเสียถ้าปรากฏว่า ผู้รับใบอนุญาตขับรถยนตร์ผู้ใด(ก) ต้องคำพิพากษาที่สุดให้ปรับฐานกระทำผิดพระราชบัญญัตินี้ หรือกฎเสนาบดีซึ่งออกตามความในพระราชบัญญัตินี้หรือไม่ปฏิบัติตามคำสั่งอันชอบของพนักงานเจ้าหน้าที่อันเป็นคำสั่งเกี่ยวกับการเดิรรถหรือ(ข) ต้องคำพิพากษาที่สุดให้ปรับในฐานขับรถหรือกระทำการใด ๆ ด้วยอาการอันน่าเป็นภัยต่อประชาชน หรือ(ค) มีผู้ยืนเข้ามากล่าวโทษว่าทำลายความสงบสุขของประชาชนในถนน หรือทางหลวง โดยขู่เข็ญ ดูหมิ่น หรือรังแกรบกวนคนขับรถด้วยกันก็ดีคนโดยสารก็ดี หรือคนเดิรทางก็ดีท่านว่านายทะเบียนจะเรียกใบอนุญาตมายึดไว้ก็ได้ท่านห้ามมิให้ยึดใบอนุญาตขับรถยนตร์เกินกว่าหนึ่งปี แต่ว่าในกรณีที่จะกล่าวต่อไปนี้ คือผู้ขับต้องหาคดีอาชญาในประเภทอันได้ระบุไว้ในมาตรา18 อนุมาตรา 10 หรือในข้อ (ก) และ (ข) ที่กล่าวข้างต้นท่านว่าการยึดอาจตั้งต้นแต่เวลายื่นฟ้องต่อศาลไต่สวนเป็นต้นไปจนถึงเวลาที่คำพิพากษาถึงที่สุด กำหนดเวลายึดในกรณีเช่นนี้อาจเกินหนึ่งปีก็ได้ในระวางยึดนั้น ท่านว่าไม่ให้นายทะเบียนต่ออายุใบอนุญาตเมื่อได้ยึดใบอนุญาตไว้แล้ว ให้นายทะเบียนสลักหลังใบอนุญาตไว้มาตรา 20 ภายในบังคับมาตรา 17 และ 21 ห้ามมิให้เจ้าของรถ หรือคนขับยอมให้ผู้ไม่มีใบอนุญาตหรือผู้มีใบอนุญาตขับรถประเภทอื่นเข้าขับรถของตนหรือซึ่งตนเป็นคนขับมาตรา 21 ผู้ใดฝึกหัดขับรถยนตร์ ต้องมีผู้ซึ่งได้รับอนุญาตให้ขับรถยนตร์มาแล้วไม่น้อยกว่าปีหนึ่งควบคุมอยู่ด้วยในการฝึกหัดขับ ถ้ามีการเสียหายเกิดขึ้น ท่านว่าผู้ควบคุมต้องรับผิดด้วยในทางแพ่งเว้นแต่เมื่อพิสูจน์ได้ว่าผู้ฝึกหัดฝืนคำสอนในเวลาที่ขับอยู่นั้นห้ามมิให้ผู้อื่นอยู่รถในเวลาฝึกหัดขับ นอกจากผู้ควบคุมกับผู้ฝึกหัดมาตรา 22 ผู้รับใบอนุญาตขับรถยนตร์ต้องมีใบอนุญาตอยู่กับตัวในเวลาขับเองหรือควบคุมผู้อื่นฝึกหัดเพื่อแสดงต่อเจ้าพนักงานได้เสมอหมวด 3ภาษี มาตรา 23 ภาษีรถมีอัตราประจำปี ดังนี้(1) รถพ่วง (ภายในบังคับแห่งอนุมาตรา 6 และ 7 ต่อไปนี้) คันละยี่สิบบาท(2) รถยนตร์ส่วนบุคคล นอกจากรถสำหรับบรรทุกหนึ่งแรงม้าหรือเศษของแรงม้าต่อสองบาท(3) รถแทรกเตอร์ใช้เป็นเครื่องมือกสิกรรมคันละสิบบาท(4) รถยนตร์นอกจากที่ระบุไว้ในอนุมาตรา (2) และ(7) ให้เก็บภาษีตามน้ำหนักโดยอัตราต่อไปนี้(5) ในการคำนวณน้ำหนักบุคคล ให้ถือว่าคนหนึ่งมีน้ำหนักห้าสิบกิโลกรัม(6) รถยนตร์และรถพ่วงซึ่งใช้ล้ออย่างอื่น นอกจากยางกลวง ให้เก็บภาษีเพิ่มขึ้นจากอัตราที่กำหนดไว้อีกร้อยละยี่สิบ(7) รถจักรยานยนตร์ให้เก็บภาษีคันละยี่สิบบาท และรถพ่วงของรถจักรยานยนตร์คันละห้าบาท(8) วิธีคำนวณแรงม้าให้คิดตามตำหรับใบอนุญาตพิเศษอีกชั้นหนึ่งจึ่งใช้เดิรประจำทางได้ ใบอนุญาตพิเศษนี้เรียกว่าใบอนุญาตประจำทาง ค่าธรรมเนียมใบอนุญาตประจำทางนั้นต้องเสียเป็นระยะครึ่งปีตามอัตราซึ่งเสนาบดีเป็นผู้กำหนด ใบอนุญาตประจำทางโอนกันไม่ได้มาตรา 25 เงินภาษีนั้น ท่านให้เสียล่วงหน้าต่อนายทะเบียน จะเสียคราวละหลายงวดก็ได้ แต่ถ้าเสียเป็นงวดท่านว่าต้องเสียค่าธรรมเนียมเพิ่มเติมที่กำหนดไว้ในกฎเสนาบดีสำหรับการที่มาเสียคราวหลัง ๆต่อมาในปีเดียวกันมาตรา 26 รถยนตร์ดั่งต่อไปนี้ ท่านว่าได้รับความยกเว้นค่าธรรมเนียมและภาษี(1) รถดับเพลิง(2) รถใช้ในราชการทหาร(3) รถพยาบาล หรือรถบรรทุกศพ ซึ่งมิใช่รถสำหรับให้เช่า(4) รถของรัฐบาลหรือสุขาภิบาลเฉพาะที่ใช้ในการสร้างหรือบำรุงรักษาทาง(5) รถซึ่งผู้ค้ามีไว้ขายมาตรา 27 ภาษีรถยนตร์ตามความในพระราชบัญญัตินี้ท่านว่าผู้ครอบครองเป็นผู้เสีย รถยนตร์ที่เสียภาษีแล้วในปีนั้นถ้าเปลี่ยนตัวผู้ครอบครองท่านว่าผู้ครอบครองใหม่ไม่ต้องเสียภาษีซ้ำมาตรา 28 นายทะเบียนหรือเจ้าพนักงาน ซึ่งเสนาบดีตั้งให้มีอำนาจทำการตามพระราชบัญญัตินี้อาจเข้าตรวจในที่ซึ่งมีเหตุที่ควรเชื่อว่ามีรถยนตร์ที่จะต้องเสียภาษีตามความในพระราชบัญญัตินี้การเข้าตรวจดั่งว่านี้ ให้ทำได้ระวางพระอาทิตย์ขึ้นและพระอาทิตย์ตกมาตรา 29 นายทะเบียนอาจทำคำสั่งเรียกบุคคลซึ่งมีเหตุควรเชื่อว่าจักต้องเสียภาษีรถยนตร์มายังสถานที่ทำการเพื่อสอบถาม ยี่ห้อจำนวน ประเภทขนาดน้ำหนัก เลขหมายตัวรถ และเลขหมายเครื่องรถยนตร์มาตรา 30 ถ้าจำนวนเงินภาษีซึ่งต้องเก็บตามพระราชบัญญัตินี้ไม่ได้นำมาชำระให้แก่นายทะเบียนภายในกำหนดเวลาไซร้ ให้นายทะเบียนแจ้งความเป็นหนังสือไปถึงผู้ที่จะต้องเสียภาษี ให้นำเงินมาชำระ ณที่ทำการของนายทะเบียนภายในสิบห้าวัน นับตั้งแต่วันได้รับคำแจ้งความถ้าไม่ได้นำเงินมาชำระภายในกำหนดสิบห้าวัน ให้นายทะเบียนทำคำสั่งมอบให้แก่พนักงานไปเรียกเก็บภาษี หรือยึดรถยนตร์มาไว้มาตรา 31 รถยนตร์ที่ยึดมาตามมาตรา 30 นั้น ให้เก็บรักษาไว้เจ็ดวันถ้าไม่นำเงินภาษีและค่าใช้จ่ายในการยึดทรัพย์มาชำระภายในกำหนดนั้นไซร้ก็ให้ขายทอดตลาดรถยนตร์คันนั้นถ้าขายทอดตลาดได้เงินเกินกว่าเงินภาษีและค่าใช้จ่ายก็ให้คืนเงินที่เหลือนั้นให้แก่เจ้าของไปห้ามไม่ให้พนักงานเจ้าหน้าที่สู้ราคาในการขายทอดตลาดหมวด 4บทลงโทษ มาตรา 32 เจ้าของรถหรือผู้ขับรถยนตร์ผู้ใดกระทำการฝ่าฝืนบทบัญญัติหมวด 1 หรือบทบัญญัติมาตรา 17 , 20 , 21 หรือ 22แห่งพระราชบัญญัตินี้ ท่านว่าผู้นั้นมีความผิดต้องระวางโทษปรับไม่เกินห้าสิบบาทมาตรา 33 ผู้ใดขับรถยนตร์โดยไม่มีใบอนุญาต หรือเมื่อใบอนุญาตสิ้นอายุแล้ว หรือระวางใบอนุญาตถูกเจ้าพนักงานยึดไว้หรือฝ่าฝืนบทบัญญัติมาตรา 24ท่านว่าผู้นั้นมีความผิดต้องระวางโทษปรับไม่เกินร้อยบาท หรือจำคุกไม่เกินหนึ่งเดือนหรือทั้งปรับทั้งจำ มาตรา 34ผู้ใดกระทำผิดดั่งกล่าวต่อไปนี้ คือ(1) ให้คนอื่นใช้ใบอนุญาต หรือเครื่องหมายอย่างหนึ่งอย่างใด ซึ่งเจ้าพนักงานออกให้แก่ตนตามพระราชบัญญัตินี้(2) นำเครื่องหมายอย่างหนึ่งอย่างใดของรถยนตร์คันหนึ่งไปใช้ในรถยนตร์อีกคันหนึ่ง(3) ใช้เครื่องหมายที่เจ้าพนักงานออกและจำหน่ายให้แก่ผู้อื่น(4) เปลี่ยนโดยวิธีใด ๆ หรือซ่อนทั้งหมดหรือแต่บางส่วน ซึ่งเครื่องหมายทะเบียนที่เจ้าพนักงานออกให้ประจำรถของตนท่านว่าผู้นั้นมีความผิดต้องระวางโทษปรับไม่เกินห้าสิบบาทมาตรา 35 ผู้ใดละเมิดกฎเสนาบดี ซึ่งออกโดยอาศัยอำนาจตามความในมาตรา 38ท่านว่าผู้นั้นมีความผิดต้องระวางโทษปรับไม่เกินห้าสิบบาทหมวด 5เบ็ดเตล็ด มาตรา 36 ในเรื่องรถยนตร์ที่มีผู้นำจากต่างประเทศเข้ามาใช้ในพระราชอาณาจักรชั่วคราวและมิได้จดทะเบียนรับใบอนุญาตตามพระราชบัญญัตินี้ ท่านให้ปฏิบัติตามที่รัฐบาลสยามได้ตกลงกับรัฐบาลของประเทศนั้น ๆมาตรา 37 รถยนตร์ และเครื่องอุปกรณ์ของรถยนตร์อันมิชอบด้วยพระราชบัญญัตินี้ซึ่งมีอยู่แล้วในพระราชอาณาจักรก่อนวันประกาศใช้พระราชบัญญัตินี้ก็ดี หรือซึ่งจะนำเข้ามาในพระราชอาณาจักรภายในเวลาหกเดือนภายหลังแต่วันประกาศใช้พระราชบัญญัตินี้ก็ดีให้เสนาบดีมีอำนาจผ่อนผันได้ตามควรแก่การ และถ้าอนุญาตให้ใช้ต่อไป ท่านว่ามิให้เกินสามปีมาตรา 38 ให้เสนาบดีมีอำนาจออกกฎว่าด้วย(1) น้ำหนักบรรทุกอย่างมาก หรือกำหนดจำนวนคนโดยสารอย่างมาก สำหรับรถยนตร์ส่วนบุคคลชนิดบรรทุกของและรถยนตร์สาธารณทุกชนิด(2) สีและเครื่องหมายสำหรับรถยนตร์สาธารณ(3) เครื่องแต่งกายและเครื่องหมายคนขับรถยนตร์สาธารณ(4) ขนาดแผ่นป้ายเครื่องหมายและอื่น ๆ ที่เกี่ยวกับการจดทะเบียนรถยนตร์(5) ให้รถยนตร์ที่จดทะเบียนแล้วแสดงเครื่องหมายอย่างใดไว้ ณ ที่ใดในรถยนตร์(6) กำหนดขนาดกว้างยาวและน้ำหนักรวมทั้งน้ำหนักบรรทุกแห่งรถยนตร์ที่จะให้เดิรบนทางสายใดได้และไม่ได้(7) เงื่อนไขในการใช้ล้อยางตัน(8) เงื่อนไขในการฝึกหัดขับรถยนตร์ (9) กำหนดขนาดที่นั่งและระวางบรรทุกของและคนโดยสาร(10) กำหนดและการใช้เครื่องอุปกรณ์ที่จะติดรถ เช่น โคม เครื่องมองหลัง เครื่องห้ามล้อ แตร เครื่องระงับเสียงท่อไอเสีย(11) เงื่อนไขในการที่จะอนุญาตให้รถยนตร์ที่มีล้ออย่างอื่น นอกจากล้อยางเดิรบนถนนหรือทางหลวง(12) ค่าธรรมเนียมสำหรับเครื่องหมายพิเศษ เครื่องหมายทะเบียนหรือเครื่องหมายอื่น อันเกี่ยวกับการจดทะเบียนประจำปีค่าธรรมเนียมใบอนุญาตขับรถยนตร์ ค่าธรรมเนียมใบอนุญาตเดิรรถประจำทางและค่าธรรมเนียมการออกใบแทนการแก้ทะเบียนเมื่อเปลี่ยนเจ้าของรถการตรวจทะเบียนและแบบคำร้อง และค่าธรรมเนียมอื่น ๆ อันจะต้องเรียกตามพระราชบัญญัตินี้(13) ข้อความอื่น ๆ เพื่อปฏิบัติการให้เป็นไปตามพระราชบัญญัตินี้มาตรา 39 เสนาบดีมีอำนาจออกกฎข้อบังคับกำหนดเงื่อนไขการออกใบอนุญาตเดิรรถประจำทาง และมีอำนาจที่จะจำกัดจำนวนใบอนุญาตนั้น ๆได้ตามแต่จะเห็นสมควรเพื่อป้องกันการแข่งขันอันสิ้นเปลืองไปโดยเปล่าประโยชน์และอาจเป็นอันตรายต่อความปลอดภัยของประชาชนทั้งมีอำนาจไม่ต่อใบอนุญาตเดิรรถประจำทางเมื่อไม่จำเป็น เพื่อความสะดวกประโยชน์แก่การไปมาหรือจะไม่ยอมออกใบอนุญาตเดิรรถประจำทางให้เดิรรถในถนน ที่เห็นว่าไม่เหมาะแก่การเดิรรถยนตร์ประจำทางก็ได้มาตรา 40 ใบอนุญาตเดิรรถประจำทางนั้น ถ้าปรากฏว่าผู้รับใบอนุญาตปฏิบัติบกพร่องในเงื่อนไขที่กำหนดไว้ไซร้ท่านว่านายทะเบียนประจำท้องที่ซึ่งปรากฏความบกพร่องขึ้นนั้นมีอำนาจสั่งงดได้ไม่เกินสามสิบวันแต่เสนาบดีมีอำนาจที่จะสั่งงดได้ไม่มีกำหนดเวลาหรือจะสั่งถอนคืนเสียทีเดียวก็ได้มาตรา 41 ในกรุงเทพมหานคร ให้เป็นหน้าที่เสนาบดีผู้ปกครองท้องที่และนอกนั้นให้เป็นหน้าที่เสนาบดีผู้บัญชาการกรมทางที่จะรักษาการให้เป็นไปตามพระราชบัญญัตินี้มาตรา 42 ให้เสนาบดีเจ้าหน้าที่มีอำนาจออกกฎเพื่อจัดการให้เป็นไปตามพระราชบัญญัตินี้กฎนั้นเมื่อได้ประกาศในราชกิจจานุเบกษาแล้ว ให้ใช้บังคับได้ประกาศมา ณ วันที่ 22 พฤษภาคม พุทธศักราช 2473 เป็นปีที่ 6 ในรัชกาลปัจจุบันบัญชีอักษรย่อนามจังหวัดในกรุงเทพมหานคร[ดูข้อมูลจากภาพกฎหมาย][รก. 2473/-/22/22 พฤษภาคม 2473]